માયાવતી જ્યારે રાજીનામું આપવા રાજ્યસભા ચેરમેનની ઓફિસ પહોંચી તો એમની પાછળ રાજ્યસભાના વિપક્ષના નેતા ગુલામ નબી આઝાદ અને કોંગ્રેસ સાંસદ રાજીવ શુક્લા પણ પહોંચી ગયા હતા. પોતાની પાર્ટીના રાજ્યસભા સાંસદ સતીશ ચંદ્ર મિશ્રા પણ માયાની પાછળ ઓફિસ પહોંચી ગયા હતા. જાણવા મળી રહ્યું છે કે બધા સાંસદોએ માયાવતીને રાજીનામું આપતાં રોક્યા, પરંતુ એ માન્યા નહીં અને પોતાના સભ્યપદ પરથી રાજીનામું આપી દીધું.